Държавен вестник, бр. 103, 2018 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  103
(2) В случаите, когато лицата по ал. 1 
извършват стопанска и нестопанска дейност, 
са задължени да разграничат видовете си 
дейности така, че да е налице фактическо 
или финансово-счетоводно обособяване на 
съответните дейности, и да поддържат от­
делно счетоводно отчитане на стопанската 
и нестопанската дейност по отношение на 
активите, пасивите, приходите и разходите, 
свързани с тези дейности.
(3) Лицата по ал. 1 предоставят на минис­
търа на финансите декларация по образец 
за вида на дейността и обособяването є. 
Образецът на декларация се публикува на 
интернет страницата на Министерството на 
финансите.
Чл. 96. Разпоредбата на чл. 11, ал. 1, т. 3 
от Закона за Държавния фонд за гарантиране 
устойчивост на държавната пенсионна система 
не се прилага за приходите от първоначално 
концесионно възнаграждение по договора за 
възлагане на концесия за строителство на 
обект „Гражданско летище за обществено 
ползване София“ – публична държавна соб­
ственост.
Чл. 97. Държавните висши училища, съг­
ласувано с министъра на образованието и 
науката могат да поемат дълг в общ размер 
до 20 млн. лв. за финансиране на проекти 
чрез финансови инструменти по смисъла на 
чл. 2, т. 11 от Регламент (ЕС) № 1303/2013 
на Европейския парламент и на Съвета от 17 
декември 2013 г. за определяне на общопри­
ложими разпоредби за Европейския фонд за 
регионално развитие, Европейския социален 
фонд, Кохезионния фонд, Европейския земе­
делски фонд за развитие на селските райони 
и Европейския фонд за морско дело и рибар­
ство и за определяне на общи разпоредби за 
Европейския фонд за регионално развитие, 
Европейския социален фонд, Кохезионния 
фонд и Европейския фонд за морско дело и 
рибарство, и за отмяна на Регламент (ЕО) 
№ 1083/2006 на Съвета (ОВ, L 347/320 от 20 
декември 2013 г.), от финансови посредници, 
избрани от „Фонд мениджър на финансови 
инструменти в България“ – ЕАД, въз основа 
на открита, прозрачна, пропорционална и 
недискриминационна процедура.
Преходни и заключителни разпоредби
§ 1. (1) Считано от 1 януари 2019 г. На­
ционалният институт по метеорология и 
хидрология от основно звено при Българ­
ската академия на науките се преобразува 
в Национален институт по метеорология и 
хидрология като юридическо лице, чийто 
ръководител е разпоредител с бюджет по 
бюджета на Министерството на образовани­
ето и науката.
(2) Националният институт по метеоро­
логия и хидрология е национална научна 
организация за осъществяване на оперативни 
дейности в областта на метеорологията, хид­
рологията и агрометеорологията, както и за 
научни изследвания, и за научно-приложна, 
иновативна и образователна дейност.
(3) Националният институт по метеоро­
логия и хидрология е националната хидро­
метеорологична служба на Република Бъл­
гария и не изпълнява функции във връзка с 
осъществяването на изпълнителната власт.
(4) Дейността на Националния институт по 
метеорология и хидрология се осъществява 
от служители, които работят по трудово пра­
воотношение, в т.ч. и заемащите академични 
длъжности.
§ 2. Разпоредбите на § 16, ал. 1 и 2 от 
преходните и заключителните разпоредби на 
Закона за изменение и допълнение на Зако­
на за администрацията (обн., ДВ, бр. 15 от 
2012 г.; изм., бр. 96 от 2015 г., бр. 57 и 98 от 
2016 г., бр. 85 от 2017 г. и бр. 80 от 2018 г.) 
не се прилагат по отношение на числеността 
на персонала в Националния институт по 
метеорология и хидрология към министъра 
на образованието и науката за 2019 г.
§ 3. (1) Считано от 1 януари 2019 г. иму­
ществото, архивът, както и всички права 
и задължения, включително членствените 
правоотношения в национални, европейски и 
международни организации по метеорология 
и хидрология, и правото да обучава докто­
ранти по акредитирани докторски програми 
на Националния институт по метеорология 
и хидрология при Българската академия на 
науките преминават към Националния ин­
ститут по метеорология и хидрология към 
министъра на образованието и науката.
(2) Трудовите правоотношения на служите­
лите на Националния институт по метеороло­
гия и хидрология при Българската академия 
на науките се уреждат съгласно чл. 123 от 
Кодекса на труда.
§ 4. Средствата за осигуряване на дейността 
на Националния институт по метеорология и 
хидрология към министъра на образованието 
и науката са включени в разчетите по чл. 16, 
ал. 1 – 3 в бюджета на Министерството на 
образованието и науката.
§ 5. В срок до един месец от влизането 
в сила на закона Министерският съвет по 
предложение на министъра на образованието 
и науката приема правилник за устройството 
и дейността на Националния институт по 
метеорология и хидрология.
§ 6. Органите за управление на Българска­
та академия на науките в рамките на своята 
компетентност да предприемат необходимите 
правни и фактически действия за изпълне­
нието на § 1 и 3.